stanford-oval/wikipedia huggingface dataset:
וילהלם אדם
לפני מלחמת העולם השנייה

וילהלם אדם נולד באייכן ב-28 במרץ 1893 למשפחה חקלאית. אחרי סיום לימודיו בשנת 1913 הוא התגייס לצבא הגרמני ונלחם במלחמת העולם הראשונה, בסוף המלחמה הוא השתחרר ומצא עבודה כמורה. בשנת 1923 הוא הצטרף למפלגה הנאצית ולקח חלק בפוטש במינכן באותה שנה. בשנת 1926 הוא עזב את המפלגה הנאצית והצטרף למפלגת העם הגרמני והיה חבר בה עד שנת 1929.
אדם הצטרף לקסדת הפלדה בשנת 1930 ואחרי שהארגון אוחד עם האס אה הוא הפך להיות חבר בארגון זה עד שהוא הועבר לרשימת כוחות המילואים, בשנת 1934 הוא התגייס לורמאכט ושימש כמדריך ומורה בבית ספר לחי"ר בדבריץ, סקסוניה. במהלך שירותו הגיע לדרגת מיור.
מלחמת העולם השנייה

עם פרוץ מלחמת העולם השנייה הוא מונה להיות השליש של הארמייה השישית, וב-1941 הוא מונה להיות שלישו של פרידריך פאולוס. ב-1943 אדם שכבר קודם לדרגת אוברסט לוטננט (סגן-אלוף) נפל בשבי הסובייטי אחרי כניעת הכוחות הגרמנים בקרב סטלינגרד. בזמן שהייתו בשבי הוא הצטרף לליגת הקצינים הגרמנים, ארגון אנטי-נאצי של שבויי מלחמה גרמנים, משום כך דן אותו בית משפט גרמני לגזר דין מוות בהיעדרו.
אחרי המלחמה

אדם חזר לשטח הכיבוש הסובייטי בגרמניה בשנת 1948 והיה בין המייסדים של המפלגה הלאומית דמוקרטית של גרמניה, עד שנת 1949 הוא עבד כיועץ לממשלת סקסוניה, בשנת 1950 הוא מונה לשר האוצר של סקסוניה, משרה בה החזיק עד שנת 1952, הוא היה גם חבר בפולקסקאמר, פרלמנט גרמניה המזרחית בין השנים 1949–1963.
אדם הצטרף בשנת 1953 לצבא העם הלאומי ושירת בתפקיד מפקד בית הספר לקצינים עד לפרישתו מן הצבא בשנת 1958. במהלך שירותו הגיע לדרגת אוברסט (אלוף-משנה).
בשנת 1977, ביום העצמאות ה-28 של מזרח גרמניה, הוא הועלה לדרגת גנרל-מיור בדימוס, וב-24 בנובמבר 1978 הוא נפטר בביתו שבדרזדן.
הקבוצה הנגזרת

בטופולוגיה, הקבוצה הנגזרת של קבוצה  A במרחב טופולוגי היא קבוצת כל נקודות ההצטברות שלה. מקובל לסמן את הקבוצה הנגזרת ב- A'. את המושג הגדיר גאורג קנטור ב-1872. במידה רבה הוא פיתח את תורת הקבוצות כדי לחקור את הנגזרות של קבוצות בישר הממשי.
תכונות

הסגור של קבוצה  A במרחב טופולוגי  X מוגדר בתור הקבוצה הסגורה הקטנה ביותר המכילה את  A ונכתב  \ {\overline {A}}. באופן שקול, הוא שווה לאיחוד  \ A\cup A'. ברור כי  A סגורה אם ורק אם היא שווה לסגור שלה, ולכן נובע כי זה קורה אם ורק אם  \ A'\subseteq A.
קיימות קבוצות שהקבוצה הנגזרת שלהן ריקה, אלה הקבוצות שנקודותיהן מבודדות. בצד השני קיימות קבוצות השוות לקבוצה הנגזרת שלהן, אלה מכונות קבוצות מושלמות, ואלה קבוצות ללא אף נקודה מבודדת. במרחב טופולוגי המקיים את אקסיומת ההפרדה T1, כלומר כזה שבו כל היחידונים סגורים, כל קבוצה נגזרת היא סגורה. בפרט כל קבוצה מושלמת במרחב כזה היא סגורה.
"קבוצה דקה" (meager set) היא קבוצה שאפשר להציג כאיחוד בן מניה של קבוצות בעלות נגזרת ריקה.
אופרטור הנגזרת קובע את הטופולוגיה

שני מרחבים טופולוגיים הם הומיאומורפיים אם יש העתקה רציפה וחד־חד־ערכית מהראשון על משנהו, שהיא גם פתוחה, כלומר מעבירה את הקבוצות הפתוחות מן המרחב הראשון אל הקבוצות הפתוחות בשני. אם  f הומאומורפיזם אז לכל קבוצה  A בתחום של  f מתקיים  f(A')=f(A)'. מתברר שבמרחב המקיים אקסיומת הפרדה T1 גם ההפך נכון: אם  f פונקציה חח״ע ועל המקיימת  f(A')=f(A)', אז היא הומאומורפיזם. זאת כי במרחב כזה, קבוצה  U היא פתוחה אם ורק אם היא זרה לקבוצה הנגזרת של משלימתה,  \left(U^{\complement }\right)'.
אופרטור הנגזרת מקיים את התכונות הבאות:
\emptyset ^{'}=\emptyset
S^{''}\subseteq S^{'}
לכל  a\in S' מתקיים  a\in (S\setminus \{a\})^{'}
(S\cup T)^{'}\subseteq S^{'}\cup T^{'}
אם  S\subseteq T אז  S^{'}\subseteq T^{'}
S'\backslash T'\subseteq \left(S\backslash T\right)'
\left(\bigcup _{i\in I}S_{i}\right)'\supseteq \bigcup _{i\in I}S_{i}'
\left(\bigcap _{i\in I}S_{i}\right)'\subseteq \bigcap _{i\in I}S_{i}'
דרגת קנטור-בנדיקסון

לכל מספר סודר  \alpha  אפשר להגדיר את נגזרת קנטור-בנדיקסון מסדר  \alpha  של מרחב טופולוגי  X, באינדוקציה טרנספיניטית:
X^{0}=X.
X^{\alpha +1}=(X^{\alpha })' לכל סודר עוקב  \alpha .
X^{\alpha }=\bigcap _{\beta <\alpha }X^{\beta } לכל סודר גבולי  \alpha .
סדרת הנגזרות של כל מרחב טופולוגי היא יורדת ומוכרחה לעצור בסופו של דבר (ייתכן שהיא תסתיים בקבוצה הריקה). הסודר הקטן ביותר שעבורו  X^{\alpha +1}=X^{\alpha } נקרא דרגת קנטור-בנדיקסון של המרחב. המרחבים המושלמים הם אלו שהדרגה שלהם היא 0.
משפט קנטור-בנדיקסון קובע שכל קבוצה סגורה במרחב פולני ניתנת לפירוק יחיד כאיחוד של שתי קבוצות: האחת בת מניה והאחרת היא קבוצת נקודות ההתעבות (אנ') שלה. בפרט נובע שבמרחב פולני, כל קבוצה סגורה היא מושלמת. למעשה המשפט קובע שדרגת קנטור-בנדיקסון של כל מרחב פולני היא בת-מניה. משפט זה שקול לאקסיומת הבחירה, וקבוצת ברנשטיין מהווה דוגמה נגדית במודל ללא אקסיומת הבחירה.
ראו גם

משפט קנטור-בנדיקסון
שדה מנוחה הקטנה
הערות שוליים

1 2  МАЛАЯ СЕЙДЕМЕНУХА, אתר rujen.ru
↑  שבט שמחוני - 100 שנים לעליה לארץ, באתר פייסבוק
ג'ון הנרי לורימר

| --- | --- |

 לידה:  12 באוגוסט 1856 אדינבורו, הממלכה המאוחדת של בריטניה הגדולה ואירלנד 
 פטירה:  4 בנובמבר 1936 (בגיל 80) אדינבורו, הממלכה המאוחדת 
 מקום לימודים:  אוניברסיטת אדינבורו  אקדמיית אדינבורו 
 יצירות ידועות:  Grandmother's Birthday, The Light from the Sea, Colonel Anstruther-Thomson 
 
ג'ון הנרי לורימר (באנגלית: John Henry Lorimer;‏ 12 באוגוסט 1856 – 4 בנובמבר 1936) היה צייר סקוטי שעבד על דיוקנאות וסצנות ז'אנר של חיי היומיום.
ביוגרפיה

לורימר נולד באדינבורו, בנו של ג'יימס לורימר, שהיה פרופסור למשפט ציבורי באוניברסיטת אדינבורו בין השנים 1862 ל-1890. הוא התחנך באקדמיה של אדינבורו, אוניברסיטת אדינבורו וב-1875 באקדמיה הסקוטית המלכותית, ולמד אצל ויליאם מקטאגרט וג'ורג' פול צ'למרס. לאחר מכן, בילה תקופה בפריז בלימודים עם קרולוס-דוראן. אחיו הצעיר היה האדריכל הנודע סר רוברט לורימר, אותו שרטט וצייר לאורך חייו יחד עם אחיותיו. הדיוקן הראשון של לורימר היה של אמו חנה, שהושלם בשנת 1875 כשהיה בן 19.
לורימר נדד ברחבי ספרד, איטליה ואלג'יר בין השנים 1877 ל-1891. הוא הציג באקדמיה המלכותית הסקוטית משנת 1873 ובאקדמיה המלכותית משנת 1878. בולטות בין יצירותיו "הסמכת הזקנים", התלויה בגלריה הלאומית של סקוטלנד, "ירח אביבי", התלוי במוזיאון קירקלדי ובגלריה לאמנות והיה הציור האהוב על קוראי העיתון המקומי, "גן טירת קאלי" שנמכר במכירה פומבית בשנת 2000 תמורת 32,900 פאונד. דיוקנאותיו כוללים את אלה של ליון פלייפייר, ג'וזף ליסטר, פיטר הטלי וואדל ופרדריק גאת'רי.
לורימר נבחר למקורב של האקדמיה המלכותית הסקוטית בשנת 1882 והפך לאקדמאי מן המניין בשנת 1900. הוא הציג 123 עבודות באקדמיה המלכותית הסקוטית ו-43 עבודות באקדמיה המלכותית בלונדון.
בשנת 1878 רכשה משפחת לורימר את החכירה של טירת קאלי בפייף והחלה בשיקום שלה לשימוש כבית נופש. רבים מציוריו של לורימר כללו את הטירה כנושא או כתפאורה; הסטודיו שלו היה באחד המגדלים והשקיף על הגן. הטירה הפכה לבית המשפחה הקבוע, לאחר רכישה ב-1948 על ידי בנו של רוברט לורימר, הפסל יו לורימר. הטירה נמצאת בבעלות הקרן הלאומית לסקוטלנד, אשר מקיימת תערוכה מתחלפת של יצירותיו, בתוספת אלה של אחיו, רוברט לורימר ואחיינו, יו לורימר.
בחייו מאוחרים הוא התגורר באדינבורו בבית גדול ששופץ על ידי אחיו רוברט לורימר שגם הוא התגורר שם יחד עם אחותם לואיז לורימר. האמן רוברט גיב התגורר בסמוך באותה תקופה.
הוא היה סגן נשיא האגודה האסטרונומית של אדינבורו והשאיר להם עזבון עם מותו. מדליית הלורימר של האגודה האסטרונומית של אדינבורו מוענקת על שמו, הראשונה הוענקת לסר ג'יימס ג'ינס ב-1937.‏
ג'ון הנרי לורימר נפטר בביתו באדינבורו ב-4 בנובמבר 1936.
הערות שוליים

↑  "Sir Robert Lorimer | Architect of Ardkinglas House | Ardkinglas Estate"
↑  "Prices and estimates of works John Henry Lorimer". www.arcadja.com
↑  "Upward - Onward | Painting". Upward - Onward | The Art of Family
↑  "The People's Pick and John Henry Lorimer – A Son of the Rock -- Jack Deighton". jackdeighton.co.uk.
↑  "John Henry Lorimer from The Gazetteer for Scotland"
↑  The Astronomical Society of Edinburgh, Lorimer Meda
| --- | --- |
בקרת זהויות :  GND: 1251280234  ISNI: 0000 0000 6707 2368  LCCN: n82254170  NGV: 1090  RKD: 50936  SUDOC: 241208602  ULAN: 500014237  VIAF: 55513385   WorldCat (עם VIAF): 55513385 
ג'ון לומייר, הסמכת הזקנים, 1891
מנהל תסריט

מנהלת תסריט רושמת הערות לצד במאי, בצילומי סרט תעמולה בריטי (The People's Army) במלחמת העולם השנייה
מנהל תסריט (באנגלית: script supervisor או continuity supervisor) הוא האחראי בהפקה קולנועית או טלוויזיונית לשמור על עקביות והמשכיות (continuity) בין הסצנות, ברמות המילולית והחזותית. תפקידו של מנהל תסריט לעקוב אחר הצילומים של כל שוט, לעקוב אחר ההתקדמות היומיומית של הצילומים, לחבר בין המחלקות שעל הסט ומחוצה לו, ולתעד בכתב את המתרחש מול המצלמה ובהקלטה. על מנהל התסריט לשים לב לפרטים קטנים הנוגעים לכל מאפייני המיז-אנ-סצנה, כולל בתחומי התלבושות, האביזרים, התפאורה, השיער, האיפור ופעולות השחקנים במהלך סצנה. מנהלי תסריט ממלאים תפקיד מכריע בצילומי סרט, ונחשבים לראשי מחלקה, אף כי לרוב מדובר במחלקה של איש אחד.
מנהל תסריט עוקב אחר הצילום של כל שוט, ורושם את המידע בצורה מפורטת ומדויקת, על מנת שתהיה אסמכתא כתובה אם וכאשר יתעוררו ספקות לגבי איך ואם בכלל צולמו טייקים או סצנות. הרשומות האלה מהוות מסמך חשוב עבור הבמאי והעורך, וועוזרות להם בעריכה להרכיב את חלקי הסרט ליצירה אחת.
מנהל התסריט הוא נציגיהם של העורך העתידי ושל כותב התסריט על הסרט, וכן משמש פעמים רבות כיד ימינו של הבמאי. תפקידו של מנהל התסריט הוא לוודא שניתן יהיה לערוך את הסרט לאחר סיום הצילומים. במובן זה, הם מגבים כל מחלקה, עוקבים אחר התסריט במהלך הצילום ומוודאים שלא יתרחשו שגיאות בהמשכיות שימנעו מהסרט להתגבש באופן רציף בעריכה. אף שבדרך כלל יש רק מנהל תסריט אחד בהפקת סרט נתונה, בהפקות אולפן גדולות, למנהל התסריט של היחידה הראשית יהיה עוזר ובדרך כלל יש מנהל תסריט נוסף שועבד על היחידה השנייה.
אחריויות > בשלב קדם-הפקה

בחינת קוהרנטיות בתסריט – ראשית, מנהל התסריט עורך קריאה מעמיקה של התסריט במטרה לזהות שגיאות ופערים הנוגעים לחוסר עקביות וחוסר היגיון בעלילה.
אומדן תיזמון התסריט – ראשית, על ידי בדיקת טכנית של עימוד התסריט, על מנת שכל עמוד ייחשב על פי החלוקה של 8/8. במידה שפורמט התסריט אינו נכון, יש להעביר הערות לתסריטאי על מנת שיוציא דראפט מתוקן בהקדם. שנית, מנהל התסריט יערוך מדידה בעזרת שעון עצר של זמן המסך המשוער של כל סצנה, על מנת לוודא לפני היציאה לצילומים שהסרט לא יהיה ארוך או קצר מהרצוי. התיזמון נעשה בקריאה בקול של הדיאלוגים ללא תיאור המיז-אנ-סצנה, ובהתאם לז'אנר.
תקציר סצנות וחלוקה לימי תסריט – מנהל התסריט עורך טבלת תקציר סצנות על פי ימי הצילום. חלוקה זאת מסייעת למחלקות איפור, הלבשה וארט לדעת מתי עובר יום כרונולוגי בסיפור. במידה ויש ספק לגבי החלוקה, בוחנים את זה עם הבמאי. לאחר מכן מנהל התסריט מעביר את ימי התסריט לכל המחלקות.
פירוק התסריט – יכול להיתמך על ידי סימונים שיקלו על העבודה בהמשך. דוגמה: דמות נפצעת באופן משמעותי בסצנה X בתסריט, מכאן שהסצנות העוקבות דורשות שיישאר סימן לאורך הסצנות העוקבות, בייחוד כשסדר צילום הסצנות אינו חופף לסדר העלילה.
חזרות עם שחקנים – במהלך החזרות מנהלים רישום מפורט של תיקוני תסריט והערות הרלוונטיות למחלקות השונות.
תיאום עם חדר העריכה – מנהל התסריט ימצא בדיאלוג עם העורך העתידי ועם הדוגם לפני תחילת הצילומים, במטרה לברר האם ישנן דרישות מיוחדות לאופן כתיבת הדו"חות.
אחריויות > בשלב ההפקה

דוחות הפקה – בסוף כל יום צילום, מנהל התסריט מכין דוחות יומיים לצוות ההפקה. דיווחים אלה משתנים בצורתם בהתאם לאולפן או לחברת ההפקה. הדוחות כוללים את מיקומי ותנועת מצלמה בכל שוט, פירוט הערות על טייקים, תיזמון בפועל של שוטים, אם סצנה צולמה ביום או בלילה, כל שינוי בסצנה וההשלכות כתוצאה מכך, כל אינפורמציה על מספר הסצנה, כל אי התאמה, טעות או הערות אחרות, כל נתוני המצלמה, כגון: עדשות, פילטרים, צמצמים, מרחק וכו'. בעיקר בהפקות זרות נדרש בנוסף לסמן על גבי התסריט את השוטים השונים (Line Script) ופרטים אחרים שרלוונטיים לעריכה.
המשכיות – מנהל התסריט אחראי לעבוד מול כל המחלקות (מצלמה, תאורה, סאונד, תלבושות, איפור, תפאורה ואפקטים מיוחדים) כדי לוודא שלא מתרחשות שגיאות בהמשכיות. מנהל התסריט רושם הערות על כל הפרטים הנדרשים כדי ליצור מחדש את ההמשכיות של סצנה, מיקום או פעולה מסוימים. עבור כל טייק, מנהל התסריט יציין את משך הטייק (בדרך כלל עם שעון עצר) וירשום בקפידה מידע ליומן עורך יומי על פעולת הטייק, כולל מיקום השחקנים הראשיים, תנועותיהם, פעולות חשובות שבוצעו במהלך הצילום, סוג העדשה בשימוש ומידע נוסף שעשוי להשתנות ממקרה למקרה. כאשר מספר מצלמות נמצאות בשימוש, מנהל התסריט שומר הערות נפרדות על כל אחת מהן. יומנים אלה גם מציינים הערות של במאי על טיובו של כל טייק. כל ההערות הללו הן קריטיות לא רק להמשכיות - הן מספקות לעורך מידע על מה שהבמאי מעדיף, בעיות כלשהן בכל אחד מהתיקים והערות אחרות כדי לסייע בתהליך העריכה.
עבודה מול מחלקת צילום וסאונד - מנהל התסריט הוא גם הגורם המתאים לקביעת חוק מאה שמונים המעלות של סצנה. מנהל התסריט עוקב עוזר לבמאי ולצלם להגדיר את מיקום המצלמה וקווי התאמת כיווני המבט מחוץ למצלמה, כמו גם להבטיח שכיווני כניסות ויציאות של השחקנים מהפריים מאפשר עריכה חלקה. כדי למנוע בלבול מצד הצופים, יש להקפיד שהדמויות בסצנה יופיע היכן שהן הצטלמו מזווית צילום אחרת ויסתכלו על הדמות או האובייקט הנכונים. מנהל התסריט מקיים אינטראקציה עם האחראי על הקלאפר (לרוב עוזר צלם שני) ועם מחלקת הסאונד של ההפקה כדי לוודא שכל צילום מסונכן עם הההקלטה, ושיש תיעוד חופף ביניהם. מנהל התסריט מציין גם מספר הטייק ומספר ההקלטה עבור שלבי העריכה.
שמירה על התסריט - מנהל התסריט אחראי לשמור על הגרסה העדכנית ביותר של תסריט הצילומים. במהלך הצילום, מנהל התסריט מציין כל שינוי מהתסריט המקורי שנעשה על ידי השחקנים, הבמאי או אחרים במהלך תהליך הצילום בפועל. אם נעשו שינויים משמעותיים בתסריט המשפיעים על יום צילום עתידי, מנהל התסריט אחראי להציג את השינויים הללו לצוות עוזר הבמאי, אשר לאחר מכן יפיץ את השינויים הללו לשאר הצוות. על מנהל התסריט לעדכן את הדיאלוגים וכל שנויי טקסט בתסריט, וכן לוודא שאף טקסט לא נשכח. במידת הצורך, מנהל התסריט הוא שמזכיר לשחקן את הטקסט לפני שמצלמים טייק נוסף. התסריט של מנהל התסריט מכונה גם התסריט בעל השורה שלו מכיוון שבמהלך הצילום, מנהל התסריט מצייר קו אנכי במורד העמוד עבור כל הגדרת מצלמה אחרת. כל שורה מציינת את ההתחלה והעצירה של אותה הגדרה, הערה מהירה מה היה תיאור הצילום והאם הדיאלוג היה במצלמה עבור אותה הגדרה. זה מאפשר לעורך להתייחס במהירות אילו הגדרות מצלמה מכסות איזה חלק של הדיאלוג או הפעולה.
הערות לעורך – בנוסף לדוחות ההפקה, בכל יום צילום מנהל התסריט שולח גם את יומני ההמשכיות לצילומי היום וכן את דפי התסריט הרלוונטיים בשורה עבור הסצנות שצולמו באותו יום. הערות אלו נשלחות לצוות המערכת כדי לסייע להם בתהליך העריכה.
היסטוריה

שרה מייסון (אנ') נחשבת למנהלת התסריט הראשונה הידועה בהיסטוריה, לאחר שהמציאה את המלאכה עבור הבמאי אלברט פרקר בסרט אריזונה (אנ') משנת 1918, עבורו זכתה לקרדיט בתור "נערת המשכיות".
עד סוף שנות השלושים ותחילת שנות הארבעים, מנהל התסריט בתעשיית הקולנוע והטלוויזיה האמריקאית כונה בדרך כלל פקידת המשכיות (continuity clerk), קוראת תסריטים (script reader) או נערת תסריט (script girl). לעיתים קרובות התפקיד היה מחולק לשתי משרות, אחת הייתה "פקידת ההמשכיות" ואחרת הייתה "נערת התסריט". בתקופה זו מנהלות תסריט רבות היו אכן נשים, עובדה שבמקור הולידה את השימוש המיזוגני בתואר "נערה", וכן פעמים רבות נשים אלו כלל לא זכו לקרדיט. בשנות החמישים התחילו להפסיק לייחס את התפקיד לנשים בלבד, אך התואר "נערת תסריט" נותר בשימוש.
בשנת 2023 הוענק לראשונה בישראל פרס למנהלת תסריט, במסגרת הפרס ע"ש שיש קולר למצוינות בקולנוע וטלוויזיה. הפרס הוענק ל גרייס בניוש, העובדת כמנהלת תסריט מאז שנות התשעים בעשרות הפקות טלוויזיה וקולנוע מרכזיות: "רמת אביב גימל", "פלורנטין", "זינזאנה", "הבורגנים", "מעורב ירושלמי", "בטיפול", "חטופים", "סימה וקנין מכשפה", "הערת שוליים" ועוד.
לקריאות נוספות

Miller, Pat P. Script Supervising and Film Continuity. 3rd Ed. Focal Press, 1998.
Ulmer, Shirley and C. R. Sevilla. The Role of Script Supervision in Film and Television: A Career Guide. Communication Arts Books 1987.
הערות שוליים

1 2 3  מחלקת ניהול תסריט מחלקת ניהול תסריט באתר "אקט איגוד עובדים בקולנוע ובטלוויזיה בישראל"
↑  ScreenSkills, Script supervisor (also known as continuity) in the film and TV drama industries, ScreenSkills (באנגלית)
↑  The Official Tumblr of the Academy of Motion Picture Arts & Sciences. "Sarah Y. Mason Seen Here at the Typewriter
↑  הזוכים בפרס שיש קולר למצוינות 2023
↑  דינה חלוץ, גרייס בנויש, מנהלת תסריט: "שנים נלחמתי לשנות את הטייטל 'נערת תסריט', זה מנמיך", באתר ynet, 12 בפברואר 2023
מנהלת תסריט יושבת מאחורי קירק דאגלס ורוזנה פודסטה (אנ'), בסט הסרט יוליסס (אנ'), בשנת 1953
פיגוע הדריסה בצומת הגבעה הצרפתית

| חלק מהסכסוך הישראלי-פלסטיני |
| --- | --- |

 תאריך:  15 באפריל 2015, יום השואה
 מקום:  צומת הגבעה הצרפתית
 מטרה:  אזרחים
 קואורדינטות:  31°48′29″N 35°14′08″E﻿ / ﻿31.808056°N 35.235417°E﻿ / 31.808056; 35.235417
 סוג:  פיגוע דריסה
 נשק:  רכב
 הרוגים:  1
 פצועים:  1
 מספר מפגעים:  מחבל פלסטיני
 מניע:  טרור אסלאמי לאומני
  (למפת ירושלים מוגדלת) צומת הגבעה הצרפתית(למפת ירושלים רגילה) צומת הגבעה הצרפתית(למפת הרי ירושלים רגילה) צומת הגבעה הצרפתית(למפת הרי ירושלים מוגדלת) צומת הגבעה הצרפתית
 
פיגוע הדריסה בצומת הגבעה הצרפתית היה פיגוע דריסה שאירע ב-15 באפריל 2015, אור לכ"ז ניסן תשע"ה, ליל יום השואה, בצומת הגבעה הצרפתית בירושלים (היום נקרא "מחלף שער מזרח"). בפיגוע נרצח שלום יוחאי שרקי, בנו של הרב אורי שרקי ואח של יאיר שרקי, ונפצעה חברתו שירה קליין.
הפיגוע

בערב יום הזיכרון לשואה ולגבורה, כ"ז בניסן תשע"ה, 15 באפריל 2015, עמדו שלום שרקי וחברתו שירה קליין בתחנת האוטובוס שבצומת הגבעה הצרפתית. בעודם עומדים בתחנה הגיע חאלד קוטינה, תושב הכפר ענתא, לצומת המטה הארצי לכיוון צפון, ועצר ברמזור אדום. כשהתחלף הרמזור האיץ את רכבו, סטה מהנתיב השמאלי במהירות לכיוון הנתיב הימני, עלה על המדרכה ופגע בשרקי ובקליין. מיד לאחר מכן נסע המחבל לאחור עם רכבו, והתנגש בעמוד רמזור. כוחות של משטרת ירושלים ולוחמי מג"ב הגיעו לזירה ועצרו אותו. בתחילה סברה המשטרה שמדובר בתאונת דרכים, אולם עם התקדמות החקירה התברר שמדובר בפיגוע על רקע לאומני.
הפיגוע > לאחר הפיגוע

לפי כתב האישום שהוגש נגדו, המחבל ביצע את הפיגוע מכיוון שלטענתו היהודים אשמים בפקקי התנועה במחסומים. לאחר שהחליט לבצע פיגוע הוא שוטט עם מכוניתו עד שהבחין בשרקי וקליין, האיץ ופגע בהם. זמן קצר לאחר מכן קבע הפסיכיאטר המחוזי כי קוטינה כשיר לעמוד לדין, וזאת חרף ניסיונותיו לטעון שאינו כשיר לכך. בהמשך גם נטען על ידי עורכי דינו כי יש להקל בעונשו בשל העובדה שהוא סובל מהפרעות נפשיות, אולם בית המשפט המחוזי בירושלים לא קיבל את טענתם וב-30 בינואר 2017 גזר עליו את העונש המרבי - מאסר עולם ועוד 20 שנות מאסר.
לאחר כשמונה שנות מאסר, החליטה ממשלת נתניהו השישית לשחרר את חאלד קוטינה בעסקת שחרור החטופים השנייה  במלחמת חרבות ברזל. במסגרת ההסכם הוחלט לגרשו מישראל.
הערות שוליים

↑  עדו בן פורת, מאסר עולם לרוצח שלום שרקי הי"ד, באתר ערוץ 7, 30 בינואר 2017
↑  מור שמעוני, ‏מאסר עולם ו-20 שנה למחבל שרצח את שלום שרקי ז"ל, באתר מעריב אונליין, 30 בינואר 2017
↑  יעל פרידסון, הורשע רוצח שלום שרקי בפיגוע ביום השואה, באתר ynet, 13 באפריל 2016
↑  פרסום לציבור בעניין שחרור אסירים ועצירים ביטחוניים במסגרת מתווה לשחרור חטופים, משרד המשפטים
טוי בוי (סדרת טלוויזיה)

| --- | --- |
כרזת הסדרה, בה מופיע איוון שמגולם על ידי חוסה דה לה טורה
כרזת הסדרה, בה מופיע איוון שמגולם על ידי חוסה דה לה טורה
 סוגה:  מתח, דרמה, להט"ב
 שחקנים:  חסוס מוסקרה חוסה דה לה טורה כריסטינה קסטנו מריה פדרזה
 ארץ מקור:  ספרד ספרד
 שפות:  ספרדית 
 מקום התרחשות:  קוסטה דל סול 
 מספר עונות:  2 
 מספר פרקים:  21 
 הפקה
 חברת הפקה:  Atresmedia 
 שידור
 רשת שידור:  Antena 3 
 תקופת שידור מקורית:  8 בספטמבר 2019 – 21 בנובמבר 2021 
 קישורים חיצוניים
 דף התוכנית ב-IMDb
 
טוי בוי (בספרדית: Toy Boy) היא סדרת טלוויזיה דרמטית ספרדית, המתארת את ניסיונו של חשפן במועדון להוכיח את חפותו ולשקם את חייו בעזרת חבריו ועורכת-דין מתחילה במשרד גדול. בסדרה מככבים חסוס מוסקרה, חוסה דה לה טורה, כריסטינה קסטנו ומריה פדרזה.
עלילה

עלילת הסדרה מתרחשת בקוסטה דל סול. הוגו בלטראן (חסוס מוסקרה) הוא חשפן צעיר, נאה וחסר דאגות העובד למחייתו במועדון החשפנות "אינפרנו" בבעלות חברו איוון (חוסה דלה טורה). בוקר אחד הוא מתעורר על היאכטה שלו, אחרי לילה סוער במסיבה, ליד גופתו השרופה של גבר, לכאורה של בעלה של מקרנה מדינה, אהובתו (כריסטינה קסטנו), אישה עשירה וחזקה שאיתה הוא מנהל מערכת יחסים מינית. הוגו לא זוכר שום דבר שקרה בליל הפשע, אבל הוא בטוח שהוא לא הרוצח, אלא קורבן של מערכת משומנת המנסה להפלילו. לאחר משפט מהיר הוא נידון לחמש עשרה שנות מאסר.
שבע שנים לאחר מכן, מבקרת אותו בכלא טריאנה מרין (מריה פדרזה), עורכת-דין צעירה, המייצגת משרד עורכי דין גדול, שמציעה לעזור לו לפתוח מחדש את התיק ולנסות להוכיח את חפותו במשפט חדש. אף על פי שהוגו אינו סומך על ההצעה, טריאנה זוכה לביטול ההרשעה, והוגו משוחרר מהכלא על תנאי ועד לקיום משפט חדש בו יצטרכו להוכיח את חפותו.
טריאנה והוגו עובדים יחד כדי לנסות לפענח עלילה מורכבת שכלאה אדם חף מפשע לכלא. זוגיות שלא תהיה קלה, שכן הם שייכים לעולמות הפוכים בתכלית; היא עורכת דין עם עתיד מובטח וזוהר, והוא חשפן, אסיר לשעבר ונחשב לרוצח בעיני רבים.
שחקנים ודמויות

חסוס מוסקרה - הוגו בלטרן גונזלס
כריסטינה קסטנו - מקרנה מדינה דה סוליס
מריה פדרזה - טריאנה מרין
חוסה דה לה טורה - איוון
קרלו קוסטנסיה - חאירו סוטו
ראודל ראול מרטיאטו - גרמן
חואנחו אלמיידה - אנדריאה נורמן מדינה
חוסה מנואל סדה - בורגה מדינה דה סוליס
אלכס גדאה - מתיאו מדינה
חאוייר מורה- אנחל אלטמירה
פדרו קזבלן - המפקח מריו זפאטה
אליסה מטילה - מריה תרזה רוחאס
מריה פויאלטה - כרמן דה אנדרס
אדלפה קלבו - דוניה בנינה רוחאס רומרו
קרלוס שולץ - אוסקר
ניה קסטרו - קלאודיה
מרים דיאז-ארוקה - לואיסה גרסיה
סינטה רמירז - לוסיה
וירג'יל מט'ת - פיליפ נורמן
אלכס גונזלס - אל טורקו (עונה 2)
פדריקה סבטיני - ראניה (עונה 2)
הפקה, שידורים וצילומי הסדרה

הסדרה נוצרה על ידי חואן קרלוס קואטו ורוקיו מרטינז, כאשר היא הופקה על ידי אטרסמדיה הפקות בשיתוף עם חברת ההפקה פלאנו א פלאנו. אינאקי מרסרו וחוויאר קווינטס ביימו את פרקי העונה הראשונה. העונה הראשונה צולמה באזור קוסטה דל סול. אתרי הצילום כללו את מאלגה, פואנג'ירולה, טורמולינוס, מיחס, מרביילה ואסטפונה. הצילומים הסתיימו במאי 2019. הסדרה הוקרנה לראשונה בפסטיבל הטלוויזיה הספרדי FesTVal (אנ') ובשירות הווידאו לפי דרישה אטרספלייר פרימיום בספטמבר 2019, לפני הקרנת הבכורה שלו בערוץ הטלוויזיה הספרדי אנטנה 3 ב-25 בספטמבר 2019.
למרות נתוני צפייה בינוניים בספרד, הסדרה זכתה להכרה בינלאומית עם שידורה בנטפליקס. לפיכך, ביולי 2020, אטרסמדיה ונטפליקס החליטו לחדש את הסדרה לעונה שנייה. הצילומים החלו במרץ 2021 בוולז-מאלגה (אנ'). באפריל 2021 פורסם כי אלכס גונזלס, פדריקה סבטיני, אנריקה ארקה, פאקו מרין, איברהים אל-שאמי, טוני זנט וחואן בטנקור הצטרפו לצוות השחקנים, עם חוויאר קווינטס ולורה מ. קמפוס כבמאים. אטרסמדיה פרסמה כי תאריך הקרנת הבכורה של עונה 2 הוא 26 בספטמבר 2021.
הערות שוליים

↑  "Jesús Mosquera, Cristina Castaño y María Pedraza protagonizan 'Toy Boy', la nueva serie original de Atresmedia Televisión". Antena 3 (בספרדית). נבדק ב-21 באפריל 2020. {{cite web}}:  (עזרה)
↑  Gallardo, Francisco Andrés (25 בספטמבר 2019). "'Toy Boy', un crimen y un 'stripper' en la Costa del Sol". Diario de Sevilla. {{cite web}}:  (עזרה)
↑  "Miriam Díaz-Aroca será la comisaria Luisa Gutiérrez en 'Toy Boy'". Antena 3 (בספרדית). נבדק ב-21 באפריל 2020. {{cite web}}:  (עזרה)
1 2  "'Toy Boy' presenta su temporada 2. Fichajes, estreno y primeras imágenes". Diez Minutos. 9 בספטמבר 2021. {{cite web}}:  (עזרה)
↑  "Conoce a los strippers de 'Toy boy', la nueva serie de Antena 3". El Confidencial. 10 בינואר 2019. {{cite web}}:  (עזרה)
1 2  "La serie 'Toy Boy' finaliza su rodaje". Diario Sur. 18 במאי 2019. {{cite web}}:  (עזרה)
↑  "Netflix y Telemundo International Studios se suman este año al FesTVal · Festival de la Televisión". FesTVal (בספרדית). נבדק ב-21 באפריל 2020. {{cite web}}:  (עזרה)
1 2  Onieva, Álvaro (28 ביולי 2020). "Atresmedia y Netflix producirán la temporada 2 de 'Toy Boy'". Fuera de Series. {{cite web}}:  (עזרה)
↑  "Luces, cámaras, acción: se rueda la segunda temporada de 'Toy Boy' en la costa de Málaga". La Voz del Sur. 2 במרץ 2021. {{cite web}}:  (עזרה)
1 2  "'Toy Boy' empieza a rodar su temporada 2 y desvela el reparto completo, con Álex González en cabeza". Vertele!. eldiario.es. 8 באפריל 2021. {{cite web}}:  (עזרה)
↑  "'Toy Boy' ya tiene fecha de estreno para su temporada 2 en Atresplayer Premium". Vertele!. eldiario.es. 16 בספטמבר 2021. {{cite web}}:  (עזרה)
יצחק חלוצי

| --- | --- |

 לידה:  1941 (בן 84 בערך) מוסול, עיראק 
 שם לידה:  יצחק חלאווצ'י 
 מדינה:  ישראל
 עיסוק:  במאי, תסריטאי
 יצירות בולטות:  "צמות" "זורם כנהר גדול" "שוברת קיר"
 פרופיל ב-IMDb
 
יצחק חלוצי (נולד ב-1941) הוא במאי ותסריטאי קולנוע וטלוויזיה.